IFS ऑफिसर की जिंदगी की चुनौतियों पर बेस्ड है फिल्म की कहानी
Janhvi Kapoor Upcoming Film Ulajh First Look Out - जाह्न्वी कपूर फिल्म उलझ में दिखाई देंगी। जाह्न्वी कपूर ने सोशल मीडिया पर फिल्म का फर्स्ट लुक शेयर किया है। इस फिल्म में जाह्न्वी IFS ऑफिसर का रोल करेंगी।
जल्द ही जाह्नवी कपूर फिल्म उलझ में दिखाई देंगी। जाह्नवी कपूर ने सोशल मीडिया पर फिल्म का फर्स्ट लुक शेयर किया है। इस फिल्म में जाह्नवी IFS ऑफिसर का रोल करेंगी। डायरेक्टर और नेशनल अवॉर्ड विनर सुधांशु सरिया फिल्म के डायरेक्टर हैं और जंगली पिक्चर्स ने फिल्म को प्रोड्यूस किया है। फिल्म में जाह्नवी के अलावा गुलशन देवैया और रोशन मैथ्यू भी नजर आएंगे।
सोशल मीडिया पर शेयर किया फिल्म का फर्स्ट लुक 
फिल्म का फर्स्ट लुक शेयर करते हुए जाह्नवी ने लिखा- डिप्लोमेसी की दुनिया में राज बहुत महंगे होते हैं। उन्होंने आगे लिखा- इस महीने फिल्म की शूटिंग शुरू हो जाएगी। जाह्नवी के इस पोस्ट पर अनिल कपूर और मनीष मल्होत्रा ने भी रियेक्ट किया है।
IFS ऑफिसर की जिंदगी की चुनौतियों पर बेस्ड है फिल्म 
फिल्म की कहानी एक ऐसी IFS ऑफिसर की जिंदगी के इर्द-गिर्द घूमती है जिनके परिवार में भी देशभक्ति का जूनून सवार है। लेकिन, अपने करियर के सबसे जरूरी मोड़ पर जाह्न्वी एक साजिश का शिकार हो जाती हैं और उनकी जान जोखिम में पड़ जाती है।
फिल्म के बारे में मीडिया से बात करते हुए जाह्नवी ने बताया- एक एक्टर के तौर पर मुझे फिल्म की स्क्रिप्ट देखते ही पसंद आ गई। मैं ऐसी फिल्में करना चाहती हूं जो मुझे मेरे कम्फर्ट जोन से बाहर ला सकें, उलझ की स्क्रिप्ट बिल्कुल वैसी ही है।
मेरा काम ओरिजिनल है इस बात से खुश हूं- डायरेक्टर 
सरिया और परवेज शेख ने फिल्म की स्क्रिप्ट लिखी है और डायलॉग्स अतिका चौहान के हैं। फिल्म में राजेश तैलांग, मियांग चंग, सचिन खेड़ेकर, राजेंद्र गुप्ता और जीतेंद्र जोशी भी दिखेंगे। वहीं डायरेक्टर सुधांशु सरिया ने फिल्म के बारे में मीडिया से बात करते हुए कहा कि वो जंगली पिक्चर्स के साथ एक ओरिजिनल फिल्म के लिए कोलैब करते हुए बहुत खुश हैं। उन्होंने कहा- जाह्न्वी कपूर के फिल्म में कास्ट होने से फिल्म को जैसे जान मिल गई। ऑडियंस को राजेश तैलंग, मियांग चेंग, सचिन खेड़ेकर जैसे एक्टर्स के साथ जाह्न्वी की परफॉरमेंस जरूर पसंद आएगी।